ConseggioLigure/zenamt huggingface dataset:
Italiano: ovunque si recasse, portava sempre con sé la foto della famiglia

Ligure: donde ch’o l’anesse, o portava delongo con lê a föto da famiggia
Italiano: ha studiato filologia romanza, ovvero la storia delle lingue neolatine

Ligure: a l’à studiou filologia romansa, ò sæ a stöia de lengue neolatiñe
Italiano: sceglieremo il treno ovvero l’aereo

Ligure: piggiemo o treno ò donca l’aereo
Italiano: ovviamente, tutto è possibile

Ligure: s’accapisce che tutto l’é poscibile
Italiano: hanno scelto, ovviamente, la soluzione più economica

Ligure: an piggiou, l’é ciæo, a soluçion ciù à bon patto
Italiano: mi sembra ovvio che sia stanco dopo dieci ore di lavoro

Ligure: me pâ ciæo ch’o segge stanco dòppo dex’oe de travaggio
Italiano: il suo disagio era ovvio

Ligure: a seu gena a l’ea ciæa
Italiano: “Vieni anche tu stasera?” – “Ovvio!”

Ligure: «Ti vëgni ti ascì staseia?» – «S’accapisce!»
Italiano: avevo messo un pacchetto di fazzoletti in borsa ma non lo trovo più

Ligure: aiva misso un pacchetto de mandilli inta borsa ma no l’attreuvo ciù
Italiano: hanno firmato un trattato per garantire la pace tra i due paesi

Ligure: an firmou un trattato pe garantî a paxe tra i doî paixi
Italiano: cercavano un po’ di pace lontano dal rumore della città

Ligure: çercavan un pö de paxe lontan da-o sciato da çittæ
Italiano: finalmente stanotte ho potuto dormire in pace

Ligure: dòppo tanto staneutte ò posciuo dormî in paxe
Italiano: l’Oceano Pacifico

Ligure: l’Oceano Paçifico
Italiano: quando si sarà sciolto il burro, friggi il pesce in padella

Ligure: quand’o se saià deslenguou o butiro, frizzi o pescio inta poela
Italiano: Isidoro è diventato padre a trent’anni

Ligure: o Ixidöo o l’é vegnuo poæ à trent’anni
Italiano: mia zia parlava spesso di suo padre con affetto

Ligure: mæ lalla a parlava de spesso de seu poæ con affeçion
Italiano: gli hannno chiesto di essere il padrino dei bambini

Ligure: gh’an domandou d’ëse o poin di figgeu
Italiano: la padrona di casa è venuta a chiedere i soldi dell’affito

Ligure: a patroña de casa a l’é vegnua à domandâ i dinæ da pixon
Italiano: il padrone chiama il suo cane

Ligure: o patron o l’acciamma o seu can
Italiano: il padrone non mi ha pagato gli straordinari

Ligure: o baccan o no m’à pagou i straordenäi
Italiano: in questo paese non accade mai nulla

Ligure: inte sto paise no gh’accapita mai ninte
Italiano: i paesi dell’Europa sono in guerra

Ligure: i paixi de l’Euröpa son in guæra
Italiano: ha ricevuto il pagamento tramite bonifico

Ligure: a l’à reçevuo o pagamento pe bonifico
Italiano: bisogna ancora pagare il conto dell’albergo

Ligure: gh’é ancon da pagâ o conto de l’albergo
Italiano: quanto hai pagato quella scultura?

Ligure: quante t’an piggiou pe quella scurtua?
Italiano: per la vacanza in crociera ho pagato 6.000€ all’agenzia di viaggi

Ligure: pe-a vacansa in croxea l’agençia de viægi a m’à piggiou 6.000€
Italiano: ha pagato per i suoi errori di gioventù

Ligure: o l’à pagou pe-i seu ari de zoventù
Italiano: pensavate di farla franca, invece l’avete pagata con l’espulsione

Ligure: pensavi de fâla netta, incangio l’ei pagâ con l’espulscion
Italiano: non è giusto che paghiamo alla romana, io ho preso solo una birra!

Ligure: no l’é giusto che anemmo a-a sestriña, mi ò piggiou solo che unna bira!
Italiano: sono stati maleducati e lui li ha pagati con la stessa moneta

Ligure: en stæti mäducæ e lê o î à pagæ da mæxima monæa
Italiano: ci hanno fatto pagare fino all’ultimo spicciolo, senza sconti

Ligure: n’an fæto pagâ lia, södo e dinâ, sensa rebasci
Italiano: se guidi ubriaco, prima o poi pagherai il fio

Ligure: se ti guiddi imbriægo, fito ò tardi ti paghiæ e peñe
Italiano: ha strappato una pagina dal libro

Ligure: o l’à streppou un feuggio da-o libbro
Italiano: vai a pagina 7

Ligure: vanni a-a pagina 7
Italiano: leggo sempre la pagina culturale del giornale

Ligure: lezo delongo a pagina colturale do giornale
Italiano: una pagina della storia della Liguria

Ligure: unna pagina de l’istöia da Liguria
Italiano: in quel sacco ci tengono la paglia per fare le sedie

Ligure: inte quello sacco ghe tëgnan a paggia pe fâ e carreghe
Italiano: il vino aveva un bel colore paglierino e un aroma fruttato

Ligure: o vin o l’aveiva un bello cô paggiæn e un aröma de fruta
Italiano: in mezzo al vicolo c’è il tipico pagliolo in mattoni

Ligure: into mezo do carroggio gh’é o tipico paggeu de moin
Italiano: il marinaio dormiva sul pagliolo

Ligure: o mainâ o dormiva in scî paggeu
Italiano: ho comprato un nuovo paio di scarpe

Ligure: ò accattou un neuvo pâ de scarpe
Italiano: nel vaso c’erano un paio di fiori

Ligure: into vaso gh’ea dötræ scioî
Italiano: prendi stivali e pala, che c’è da spalare il fango

Ligure: piggia stivæ e paa, che gh’é da pæzâ a bratta
Italiano: le pale del ventilatore si muovevano appena

Ligure: e pae do ventilatô no se mesciavan squæxi
Italiano: la pala Lomellini è stata realizzata ad olio su tavola

Ligure: l’ancoña Lomelliña a l’é stæta realizzâ à euio in sce töa
Italiano: servono ancora due palate di sabbia

Ligure: ghe veu ancon doe pae d’æña
Italiano: gli ha dato una palata in testa per difendersi

Ligure: o gh’à dæto unna paa inta testa pe defendise
Italiano: queste caramelle sono così appiccicose che una mi si è attaccata al palato

Ligure: ste ciappellette en mai tanto tacchigne che uña a se m’é attaccâ in sciô çê da bocca
Italiano: il palazzo apparteneva a una famiglia aristocratica

Ligure: o palaçio o l’appartegniva à unna famiggia aristocratica
Italiano: il re ha ricevuto gli ambasciatori nel palazzo

Ligure: o re o l’à reçevuo i ambasciatoî into paxo
Italiano: abito in un palazzo a tre piani in via XX Settembre

Ligure: staggo inte un casamento de trei cen in stradda XX Settembre
Italiano: a Palazzo Ducale si terrà un convegno internazionale

Ligure: à Paxo se tegnià un convëgno internaçionale
Italiano: c’è una palese ingiustizia in questa decisione

Ligure: gh’é unna ciæa ingiustiçia inte sta deçixon
Italiano: la bambina ha fatto un castello di sabbia con la paletta e il secchiello

Ligure: a figgeua a l’à fæto un castello d’æña co-a pæta e o bollacchin
Italiano: ha fatto una palla di neve con le mani

Ligure: o l’à fæto unna balla de neive co-e moen
Italiano: ha passato la palla al compagno di squadra

Ligure: o l’à passou o ballon a-o compagno de squaddra
Italiano: si è preso una ginocchiata nelle palle

Ligure: o s’é piggiou unna zenoggiâ inte balle
Italiano: non raccontarmi palle, dimmi la verità!

Ligure: no contâme de micce, dimme a veitæ!
Italiano: lancia il pallino, che hai vinto!

Ligure: tia o ballin, che t’æ guägno!
Italiano: dai, passami il pallone!

Ligure: dagghe, passime o ballon!
Italiano: mi spiace ma non possiamo giocare, mi si è sgonfiato il pallone

Ligure: me rincresce ma no poemmo zugâ, se m’é desinsciou o ballon
Italiano: il ladro si è arrampicato su un palo della luce per entrare dalla finestra

Ligure: o laddro o s’é arrampegou in sce un palo da luxe pe intrâ da-o barcon
Italiano: bisogna mettere i pali prima di trapiantare i pomodori

Ligure: beseugna mette e carasse primma de traciantâ e tomate
Italiano: hanno messo dei pali di ferro per sostenere il cancello

Ligure: an misso di päfæri pe sostegnî o rastello
Italiano: hanno mandato un palombaro a verificare lo stato del relitto

Ligure: an mandou un magron à verificâ o stato do relitto
Italiano: a merenda abbiamo mangiato una fetta di pan di Spagna con la marmellata

Ligure: pe menda emmo mangiou unna fetta de pan de Spagna co-a confittua
Italiano: li vedi quei due signori seduti sulla panchina che leggono il giornale?

Ligure: ti î veddi quelli doî scignori assettæ in sciâ banchiña che lezan o giornale?
Italiano: si levavano il pane dalla bocca

Ligure: se levavan o pan d’in bocca
Italiano: digiunare a pane ed acqua

Ligure: zazzunâ à pan e ægua
Italiano: ha spalmato la marmellata sul pezzo di pane

Ligure: a l’à sparmou a confittua in sciô tòcco de pan
Italiano: un pane di burro, un pane di cioccolato

Ligure: un pan de butiro, un pan de cicolata
Italiano: a colazione mangiano pane bianco con il burro e la marmellata

Ligure: pe colaçion mangian do pan gianco co-o butiro e a confittua
Italiano: mangio il pane integrale perché è ricco di fibra

Ligure: mangio o pan neigro perché o l’é pin de fibbra
Italiano: finalmente ho trovato una rivale che è pane per i miei denti

Ligure: dòppo tanto ò attrovou unn’avversäia ch’a l’é scarpa da mæ pê
Italiano: nel sacchetto è rimasto solo pane raffermo

Ligure: into sacchetto gh’é restou solo che do pan pöso
Italiano: ho impanato la cotoletta con il pangrattato

Ligure: ò appanou a coteletta co-o pan grattou
Italiano: il soldato, colto dal panico, non riusciva a muoversi

Ligure: o sordatto, piggiou da-o panico, o no l’arriesciva à mesciase
Italiano: ho aggiunto la panna al caffè per renderlo più cremoso

Ligure: ò azzonto a cremma a-o cafè pe fâlo vegnî ciù cremmoso
Italiano: ce la metti la panna montata nella cioccolata?

Ligure: ti ghe â metti a scciumma de læte inta cicolata?
Italiano: ho fatto colazione fragole, lamponi, panna e zucchero

Ligure: ò fæto colaçion con merelli, framboase, scciumma de læte e succao
Italiano: abbiamo scelto un ristorante con panorama sulle colline

Ligure: emmo piggiou un restorante co-a vista in scê colliñe
Italiano: il suo libro offre un buon panorama della letteratura del Novecento

Ligure: o seu libbro o l’òffre un bon quaddro da lettiatua do Neuveçento
Italiano: abbiamo fatto i pansoti con la salsa di noci

Ligure: emmo fæto i pansöti co-a sarsa de noxe
Italiano: ha messo i pantaloncini per andare a correre

Ligure: o s’é misso e braghe curte pe anâ à corrî
Italiano: ha comprato un paio di pantaloni neri per il lavoro

Ligure: o l’à accattou un pâ de braghe neigre pe-o travaggio
Italiano: dopo due giorni di pioggia, il sentiero era diventato un pantano tremendo

Ligure: dòppo doî giorni d’ægua, o sentê o l’ea vegnuo un pätan tremendo
Italiano: il papa ha scritto una nuova enciclica

Ligure: o pappa o l’à scrito unna neuva ençiclica
Italiano: papà mi accompagnava sempre a scuola

Ligure: papà o m’accompagnava delongo a-a scheua
Italiano: mio fratello è diventato papà

Ligure: mæ fræ o l’é vegnuo poæ
Italiano: oggi c’è la pappa col cavolo nero

Ligure: ancheu gh’é o pancheutto co-o cöo neigro
Italiano: venite, è pronta la pappa!

Ligure: vegnî, l’é pronto o pitto!
Italiano: il pappagallo ripeteva tutto quello che divano

Ligure: o papagaggio o repeteiva tutto quello che divan
Italiano: con l’età gli si è formata la pappagorgia

Ligure: co-o passâ di anni gh’é vegnuo o còllo de bibin
Italiano: di primo preferisce le pappardelle al ragù di funghi o le pappardelle al cinghiale?

Ligure: de primmo gh’é ciù cao e piccagge co-o tocco de fonzi ò e piccagge co-o pòrco sarvægo?
Italiano: prima della Brexit, il prodotto interno lordo del Regno Unito era paragonabile a quello della Francia

Ligure: avanti da Brexit, o produto interno brutto do Regno Unio o stava da pao con quello da Fransa
Italiano: non si possono mettere in paragone

Ligure: no se peuan mette in paragon
Italiano: questa cosa è senza paragone

Ligure: sta cösa a l’é sensa paragon
Italiano: è inciampato e ha urtato contro il parapetto della terrazza

Ligure: o s’é ingambou e o l’à piccou contra o päpeto da terrassa
Italiano: i soldati sparavano da dietro al parapetto

Ligure: i sordatti sparavan da derê a-o päpeto
Italiano: questo insetto è un parassita che danneggia le vigne

Ligure: sta bestieta a l’é un parascito ch’o dannezza e vigne
Italiano: una paratia separa la sala macchine dal resto dello scafo

Ligure: unna pätia a spartisce a salla de machine da-o resto do scaffo
Italiano: senza la paratia c’è il rischio che l’acqua ci entri in casa

Ligure: sensa a lusciæa gh’é o reisego che l’ægua a n’intre in cà
Italiano: la paratoia devia l’acqua della gora verso la ruota del mulino

Ligure: a lusciæa a desvia l’ægua da ciusa verso a reua do moin
Italiano: mi spoglio dietro al paravento

Ligure: me despeuggio derê a-a mampâ
Italiano: sei capace a parcheggiare?

Ligure: t’ê bon à parchezzâ?
Italiano: oggi il parcheggio è gratuito

Ligure: ancheu o parchezzo o l’é de badda
Italiano: passeggiare in un parco

Ligure: passaggiâ inte un parco
Italiano: ci venite al parco domani?

Ligure: ghe vegnî a-o parco doman?
Italiano: guadagna parecchi soldi

Ligure: o guägna ben ben de palanche
Italiano: parecchie persone non erano d’accordo

Ligure: tante persoñe no ean d’accòrdio
Italiano: di pazienza io ne ho tanta!

Ligure: de paçiensa mi gh’é n’ò tanta!
Italiano: ieri notte ho dormito parecchio

Ligure: vëi neutte ò dormio ben ben
Italiano: sei parecchio stanca, vero?

Ligure: t’ê tanto stanca, n’é vea?
Italiano: sono stata parecchio sotto alla pioggia e ora mi fa male la gola

Ligure: son stæta pe longo tempo sotta à l’ægua e oua me deue a goa
Italiano: ha dei parenti in America

Ligure: o gh’à di pænti inte Americhe
Italiano: è un parente lontano che vedo raramente

Ligure: o l’é un pænte da-a larga che veddo de ræo
Italiano: la polizia ha avvisato subito i parenti stretti

Ligure: a poliçia a l’à avvisou de ficco i pænti accostæ
Italiano: ti pare divertente disturbare i vicini che dormono?

Ligure: a te pâ unna demoa anâ à ascidiâ i vexin che dòrman?
Italiano: se permetti, faccio un po’ come mi pare

Ligure: se ti m’ô consenti, fasso un pö comme me pâ
Italiano: dovrebbe smetterla di fare sempre e soltanto quello che gli pare

Ligure: o doviæ ciantâla de fâ delongo e solo che quello che ghe pâ
Italiano: mi pare sia ora di cenare

Ligure: me pâ che segge l’oa de çenâ
Italiano: pare che sia partito la settimana scorsa

Ligure: pâ ch’o segge partio a settemaña passâ
Italiano: il medico ha dato il suo parere sul caso

Ligure: o mego o l’à dæto o seu pai in sciô caxo
Italiano: la parete tra cucina e salotto è stata abbattuta

Ligure: a miagia tra a coxiña e o sallon a l’é stæta tiâ zu
Italiano: i due concorrenti hanno raggiunto un punteggio pari

Ligure: i doî concorrenti an ottegnuo i mæximi ponti
Italiano: ti ho restituito i soldi, ora siamo pari

Ligure: t’ò reiso i dinæ, oua semmo chitti
Italiano: scegli un numero pari e scrivilo su questo pezzo di carta

Ligure: çerni un numero pâ e scrivilo in sce sto tòcco de papê
Italiano: dopo l’ultima partita, le due squadre sono pari

Ligure: dòppo l’urtima partia, e doe squaddre en da pao
Italiano: tra pari ci capiamo meglio

Ligure: tra scimili s’accapimmo megio
Italiano: mia sorella è allergica alla parietaria

Ligure: mæ seu a l’é allergica a-a caniggiæa
Italiano: parlo il genovese, il savonese, il chiavarese

Ligure: parlo o zeneise, o savoneise, o ciavæn
Italiano: il presidente ha parlato alla nazione

Ligure: o prescidente o l’à parlou a-a naçion
Italiano: sono secoli che parla di smettere di fumare

Ligure: l’é pe coscì ch’o dixe ch’o â ciantià lì de fummâ
Italiano: gliene avete parlato?

Ligure: ghe l’ei dito?
Italiano: parla o t’ammazzo!

Ligure: parla che sedonca t’ammasso!
Italiano: la spia non ha parlato nemmeno sotto tortura

Ligure: o spion o no l’à dito ninte manco quande ô tortuavan
Italiano: questi fatti parlano chiaro

Ligure: sti fæti dixan tutto
Italiano: le sue azioni parlano da sole

Ligure: quello ch’o l’à fæto o parla da pe lê
Italiano: queste fotografie parlano di altri tempi

Ligure: ste fotografie ne parlan d’atri tempi
Italiano: se non conosci i fatti, evita di parlare a vanvera

Ligure: se no ti conosci i fæti, avansite de parlâ à stramesci
Italiano: lo parli bene il genovese tu?

Ligure: ti ô parli ben o zeneise ti?
Italiano: la direttrice mi ha parlato bene di te

Ligure: a direttoa a m’à dito ben de ti
Italiano: parlano sempre bene di quel ristorante

Ligure: dixan delongo ben de quello restorante
Italiano: ti conviene parlarle chiaro fin dall’inizio

Ligure: te conven parlâghe ciæo fin da-o prinçipio
Italiano: non parlare come uno scaricatore di porto di fronte ai bambini!

Ligure: no stâ à parlâ comme i bricchetti davanti a-i figgeu!
Italiano: parla male il genovese perché l’ha imparato da poco

Ligure: o parla mâ o zeneise perché o l’à impreiso che no l’é guæi
Italiano: non mi piacciono le persone che parlano male dei loro amici

Ligure: no me gusta e persoñe che dixan mâ di seu amixi
Italiano: le parlate genovesi

Ligure: i parlæ zeneixi
Italiano: questa parola genovese la sapevi?

Ligure: sta poula zeneise ti â saveivi?
Italiano: non capisco il significato di quella parola

Ligure: no capiscio o scignificato de quella poula
Italiano: ho perso la parola a causa della malattia

Ligure: ò perso a poula apreuvo a-a moutia
Italiano: la presidente ha dato la parola al ministro

Ligure: a prescidente a l’à dæto a poula a-o ministro
Italiano: è un uomo più di parole che di fatti

Ligure: o l’é un òmmo ciù de poule che de fæti
Italiano: l’ho vista per strada e ci siamo detti appena due parole

Ligure: l’ò vista pe-a strâ e se semmo diti giusto doe poule
Italiano: la parola di un mascalzone non vale nulla

Ligure: a poula de unna legera a no vâ ninte
Italiano: ti do la mia parola!

Ligure: te daggo a mæ poula!
Italiano: domani non posso, devo andare dal parrucchiere

Ligure: doman no pòsso, ò da anâ da-o perrucchê
Italiano: questa è la parte più interessante del film

Ligure: sta chì a l’é a parte ciù interessante do cine
Italiano: il meccanico ha controllato ogni parte del motore

Ligure: o mecanico o l’à controllou tutte e parte do motô
Italiano: dalle nostre parti non piove mai

Ligure: da-e nòstre bande no ceuve mai
Italiano: domani andremo a visitare la parte nord dell’isola

Ligure: doman aniemo à vixitâ a parte nòrd de l’isoa
Italiano: le sembrava che guardassero tutti da quella parte

Ligure: ghe paiva ch’ammiessan tutti da quella parte
Italiano: la mia parte io l’ho fatta

Ligure: a mæ parte mi l’ò fæta
Italiano: prova a recitare la tua parte con più convinzione

Ligure: çerca de reçitâ a teu parte con ciù convinçion
Italiano: i paesi partecipanti hanno sottoscritto l’accordo

Ligure: i paixi parteçipanti an sottoscrito l’accòrdio
Italiano: alla manifestazione c’erano più di quattromila partecipanti

Ligure: a-a manifestaçion gh’ea ciù de quattromia parteçipanti
Italiano: i miei amici parteciperanno alla festa

Ligure: i mæ amixi parteçipian a-a festa
Italiano: abbiamo partecipato alla regata

Ligure: emmo piggiou parte a-a regatta
Italiano: la scienziata partecipa al progetto

Ligure: a sciensiâ a piggia parte a-o progetto
Italiano: la partecipazione dei cittadini è fondamentale per il progetto

Ligure: a parteçipaçion di çitten a l’é fondamentale pe-o progetto
Italiano: parteggiamo per l’altra squadra

Ligure: tegnimmo con l’atra squaddra
Italiano: la partenza del treno è prevista alle otto

Ligure: se prevedde che o treno o partià à eutt’oe
Italiano: la partenza del sentiero è vicino alla chiesa

Ligure: a partensa do sentê a l’é da arente a-a gexa
Italiano: questa minestra ha un gusto particolare

Ligure: sta menestra a l’à un savô particolâ
Italiano: la sua è una situazione particolare che richiede cautela

Ligure: a seu a l’é unna scituaçion particolâ ch’a domanda precauçion
Italiano: non avevo notato questo particolare del dipinto

Ligure: no aiva remarcou sto detaggio da pittua
Italiano: mi ricordo particolarmente i suoi capelli rossi

Ligure: ciù che tutto me sovvëgne i seu cavelli rosci
Italiano: è un libro particolarmente toccante

Ligure: o l’é un libbro ch’o m’à toccou ben ben
Italiano: non vedo l’ora di partire per le vacanze!

Ligure: no me pâ mai de tardi de partî pe-e vacanse!
Italiano: il motore non parte, credo sia finita la benzina

Ligure: o motô o no parte, penso che segge finio a benziña
Italiano: il corso parte lunedì prossimo

Ligure: o corso o comensa o lunesdì ch’o ven
Italiano: è bastato uno sguardo ed è partito per quella ragazza

Ligure: l’é bastou unn’euggiâ e o l’à perso a buscioa pe quella zovena
Italiano: è arrivata una partita di arance dalla Sicilia

Ligure: l’é arrivou unna partia de çertroin da-a Siçilia
Italiano: facciamo una partita a carte prima di cena?

Ligure: femmo unna partia a-e carte primma de çeña?
Italiano: si è iscritta a un partito politico che non mi piace per nulla

Ligure: a s’é inscrita à un partio politico ch’o no me gusta pe ninte
Italiano: mia madre ha partorito in ospedale

Ligure: mæ moæ a l’à appartoio à l’ospiâ
Italiano: portare a pascolare gli animali

Ligure: portâ à scheuve e bestie
Italiano: il contadino ha aperto il cancello del pascolo

Ligure: o contadin o l’à averto o rastello da scheussa
Italiano: sia i cristiani che gli ebrei celebrano la Pasqua

Ligure: tanto i crestien comme i ebrëi festezzan a Pasqua
Italiano: chiusure programmate: Pasquetta, Pasqua, Natale e Santo Stefano

Ligure: særi programmæ: Lunesdì de l’Angeo, Pasqua, Dënâ e San Steva
Italiano: vedo un passaggio tra gli alberi

Ligure: veddo un passaliçio tra i erboi
Italiano: c’è un passaggio tra la gente

Ligure: gh’é unn’avertua tra e gente
Italiano: il passaggio alla nuova amministrazione

Ligure: o passaggio a-a neuva amministraçion
Italiano: una moda di passaggio

Ligure: unna veuga de passo
Italiano: me lo dai un passaggio?

Ligure: ti m’ô dæ un strappo?
Italiano: li ho visti passare in strada

Ligure: î ò visti passâ pe-a stradda
Italiano: non passa mai nessuno di qui

Ligure: de chì no ghe passa mai nisciun
Italiano: il fiume passa vicino al paese e poi sfocia in mare

Ligure: o sciumme o passa da arente a-o paise e dapeu o sbocca in mâ
Italiano: dopo anni nel partito, è passata all’opposizione

Ligure: dòppo di anni into partio, a l’é passâ à l’oppoxiçion
Italiano: dopo l’introduzione siamo passati al secondo capitolo

Ligure: dòppo l’introduçion semmo passæ a-o segondo cavo
Italiano: la proprietà passerà alla figlia

Ligure: a propietæ a passià a-a figgia
Italiano: la tradizione è passata alle nuove generazioni

Ligure: a tradiçion a l’é passâ a-e neuve generaçioin
Italiano: ho passato perché non avevo buone carte

Ligure: ò passou perché no aiva de boñe carte
Italiano: mi passeresti il sale, per piacere?

Ligure: ti m’â passiësci a sâ, pe piaxei?
Italiano: abbiamo passato il confine con la Francia a piedi

Ligure: emmo passou o confin co-a Fransa à pê
Italiano: l’auto ha passato il semaforo appena è divenato verde

Ligure: a machina a l’à passou o semafero comm’o l’é vegnuo verde
Italiano: abbiamo deciso di passare le vacanze estive al mare

Ligure: emmo deçiso de passâ e vacanse de stæ in sciâ mæña
Italiano: passo il tempo leggendo libri

Ligure: passo o tempo à leze libbri
Italiano: oggi a Messina le temperature hanno passato i 45°C

Ligure: ancheu à Mesciña e temperatue an scompassou i 45°C
Italiano: prova a passare il cavo nel foro

Ligure: preuva à fâ passâ o cavo into pertuso
Italiano: la bambina ha passato il braccio tra le sbarre della ringhiera

Ligure: a figgeua a l’à fæto passâ o brasso tramezo a-e bare da ringhea
Italiano: hai passato la scopa in cucina?

Ligure: t’æ passou a spassoia in coxiña?
Italiano: dovrei passare lo straccio sul pavimento

Ligure: doviæ passâ o strasson pe tæra
Italiano: devo passare una mano di bianco sui muri

Ligure: beseugna che passe unna man de gianco in scê miage
Italiano: cosa passano stasera su Rai 1?

Ligure: cöse dan staseia in sce Rai 1?
Italiano: suo padre è passato a miglior vita

Ligure: seu poæ o l’é passou avanti
Italiano: quella donna passerebbe sul cadavere di sua madre per fare carriera

Ligure: quella dònna a passieiva in sciô còrpo de seu moæ pe fâ carriera
Italiano: per obbligarmi a fare una cosa del genere dovranno passare sul mio cadavere

Ligure: pe costrenzime à fâ unna cösa pægia dovian passâ in sciô mæ còrpo
Italiano: ho dato una passata veloce all’articolo e non mi sembra male, complimenti!

Ligure: ò dæto unna repassâ lesta à l’articolo e o no me pâ mâ, comprimenti!
Italiano: dai appena una passata alle cipolle in padella

Ligure: danni giusto unna passâ a-e çioule inta poela
Italiano: mi è caduto un barattolo di passata di pomodoro, che pasticcio!

Ligure: m’é cheito unna brunia de sarsa de tomata, che pacciugo!
Italiano: la pesca in alto mare è un bel passatempo

Ligure: a pesca à l’amâ a l’é unna bella demoa
Italiano: è il mio passatempo preferito

Ligure: a l’é a demoa ch’à m’é ciù caa
Italiano: riflettere sugli errori del passato può aiutare a evitare di ripeterli

Ligure: reflette in scî ari do passou o peu aggiuttâ à schivâ de repetili
Italiano: qui il verbo va messo al passato

Ligure: chì o verbo o ghe va misso a-o passou
Italiano: mi piace passeggiare nei vicoli del centro storico

Ligure: me piaxe passaggiâ pe-i carroggi da çittæ vegia
Italiano: i fidanzati stavano passeggiando mano nella mano

Ligure: i galanti passaggiavan man inta man
Italiano: dopo cena andiamo a fare una passeggiata sul lungomare

Ligure: finio de çenâ anemmo à fâ unna vira in sciâ mæña
Italiano: un passero ha fatto il nido sul davanzale

Ligure: unna passoa a l’à fæto o nio da-o barcon
Italiano: l’artista ha dipinto una scena della Passione

Ligure: l’artista o l’à depento unna scena da Pascion
Italiano: parla di musica con molta passione

Ligure: a parla de muxica con tanta pascion
Italiano: la fotografia è la mia passione

Ligure: a fotografia a l’é a mæ pascion
Italiano: sentii dei passi nel corridoio

Ligure: ò sentio di pasci into corridô
Italiano: il passo è chiuso in inverno per la neve

Ligure: o passo o l’é serrou d’inverno apreuvo a-a neive
Italiano: questa pasta è troppo appiccicosa, aggiungi un po’ di farina

Ligure: sta pasta a l’é tròppo tacchigna, azzonzighe un pö de fæña
Italiano: la pasta della torta è venuta perfetta

Ligure: a pasta da torta a l’é vegnua perfetta
Italiano: ho comprato la pasta per domani

Ligure: ò accattou i fidê pe doman
Italiano: la nonna ha fatto la pasta

Ligure: a madonnâ a l’à fæto a vianda
Italiano: se vuoi fare la pasta al pesto, ci vogliono le trofie

Ligure: se ti veu fâ a pasta co-o pesto, ghe veu e troffiette
Italiano: ho comprato le paste dal pasticcere

Ligure: ò accattou e paste da-o pastissê
Italiano: abbiamo preso un vassoio di paste per il pranzo di domenica

Ligure: emmo piggiou un cabarê de paste pe-o pranso de domenega
Italiano: questa pasta di mandorle è fatta in casa

Ligure: sta pasta d’amandoe a l’é fæta in casa
Italiano: ho usato una pasta abrasiva per lucidare l’orologio

Ligure: ò addeuviou unna pasta abraxiva pe lustrâ o releuio
Italiano: lascia riposare la pasta frolla in frigo

Ligure: lascia pösâ a pasta fròlla into frigo
Italiano: ho comprato la pasta sfoglia già pronta

Ligure: ò accattou a pasta da sfeuggi za pronta
Italiano: immergi le verdure nella pastella e friggile

Ligure: appossa e verdue inta pastetta e frizzile
Italiano: hai provato a fare la pastella con l’acqua frizzante?

Ligure: t’æ provou à fâ a pastetta con l’ægua co-o pessigo?
Italiano: cameriera, lasci pure qui il vassoio dei pasticcini

Ligure: camea, scià lasce chì o cabarê de paste
Italiano: questi pasticcini sono ripieni di marmellata di albicocche

Ligure: sti cobelletti en pin de confittua de bricòcali
Italiano: ha fatto un pasticcio perché ha lavorato di fretta

Ligure: o l’à fæto un tappollo perché o l’à travaggiou de sprescia
Italiano: questo piano di lavoro è un pasticcio, non ci capisco niente

Ligure: sto cian de travaggio o l’é un pacciugo, no gh’accapiscio ninte
Italiano: se non vuoi fare un pasticcio, usa l’imbuto

Ligure: se no ti veu fâ un pacciugo, addeuvia o tortaieu
Italiano: gli inglesi usano le pastinache per la cena di Natale

Ligure: i ingleixi addeuvian e bastonagge pe-a çeña de Dënâ
Italiano: il pranzo è il pasto principale della giornata

Ligure: o disnâ o l’é o pasto primmäio da giornâ
Italiano: dove tiene le sue pecore il pastore?

Ligure: donde o tëgne e seu pegoe o pastô?
Italiano: sulle patate bollite basta metterci un filo d’olio extravergine d’oliva

Ligure: in scê patatte boggie l’abbasta mettighe un fî d’euio extravergine d’oiva
Italiano: Filomena pativa di convulsioni

Ligure: a Filomena a pativa de convurscioin
Italiano: no poter patire una persona

Ligure: no poei comportâ unna persoña
Italiano: devi servire la patria

Ligure: ti devi servî a patria
Italiano: bisogna salvare il nostro patrimonio linguistico

Ligure: beseugna avvardâ o nòstro patrimònio linguistico
Italiano: la partita a scacchi è finita in patta

Ligure: a partia à scacchi a l’é finia con unna patta
Italiano: la patta dell’ancora si è piegata durante la manovra

Ligure: a patta de l’ancoa a s’é cegâ inta maneuvra
Italiano: i pattini della slitta scricchiolano sul ghiaccio

Ligure: i pattin da leza scroscian in sciâ giassa
Italiano: i bambini si divertono coi pattini sul lungomare

Ligure: i figgeu se demoan co-i pattin in sciâ mæña
Italiano: il soldato pattugliava il confine

Ligure: o sordatto o battuggiava o confin
Italiano: quei soldati sono di pattuglia stasera

Ligure: quelli sordatti en de battuggia staseia
Italiano: mia cugina ha paura dei cani fin da quando era bambina

Ligure: mæ coxa a l’à poia di chen fin da ch’a l’ea figgeua
Italiano: abbiamo paura di perdere il treno

Ligure: emmo poia de perde o treno
Italiano: non essere così pauroso, è solo un tuono!

Ligure: no ëse coscì spoioso, o l’é solo che un tron!
Italiano: nella casa abbandonata c’era un silenzio pauroso

Ligure: inta cà abbandonâ gh’ea un scilençio ch’o metteiva poia
Italiano: durante la pausa siamo usciti a prendere un caffè

Ligure: durante a pösa semmo sciortii pe piggiâse un cafè
Italiano: ha fatto una lunga pausa prima di rispondere

Ligure: a l’à fæto unna longa pösa avanti de replicâ
Italiano: è una persona veramente paziente

Ligure: a l’é unna persoña in davei paçiente
Italiano: il medico ha visitato il paziente nel pomeriggio

Ligure: o mego o l’à vixitou o paçiente de poidisnâ
Italiano: il professore ha perso la pazienza

Ligure: o professô o l’à perso a paçiensa
Italiano: abbia pazienza ma non ce la faccio a venire

Ligure: aggi paçiensa ma no gh’â fasso à vegnî
Italiano: pazienza, ci vedremo un’altra volta

Ligure: paçiensa, se veddiemo unn’atra vòtta
Italiano: io l’ho sempre detto che quel ragazzo era un po’ pazzerello

Ligure: mi l’ò sempre dito che quello zoeno o l’ea un pö sciaccælo
Italiano: la Ele è un po’ pazzerella, ma è un amore

Ligure: a Ele a l’é un pö sciaccæla, ma a l’é un mottin de succao
Italiano: non dar retta a quei pazzerelli!

Ligure: no stâ à dâ a mente à quelli sciaccæli!
Italiano: alla fine era diventata matta per davvero

Ligure: in sciâ fin, a l’ea vegnua matta pe in davei
Italiano: lei è pazzo oppure ci prende in giro!

Ligure: ò che scià l’é matto, ò che donca scià ne piggia in gio!
Italiano: cose da pazzi!

Ligure: cöse da matti!
Italiano: è un po’ pazza, ma ci divertiamo sempre in vacanza con lei

Ligure: a l’é un pittin sciaccæla, ma se demoemmo delongo in vacansa con lê
Italiano: perché sbraiti come un pazzo?

Ligure: pe cöse ti sbraggi comme un matto?
Italiano: hai visto cos’hanno combinato quei pazzoidi dei miei compagni d’università?

Ligure: t’æ visto cös’an inandiou quelli sciaccæli di mæ compagni d’universcitæ?
Italiano: ho dei peccati da raccontare al confessore

Ligure: gh’ò di peccoei da dî a-o confessô
Italiano: la superbia è un peccato capitale

Ligure: a superbia a l’é un peccou capitale
Italiano: il formaggio viene prodotto col latte di pecora

Ligure: o formaggio o l’é produto co-o læte de pegoa
Italiano: il bambino ha rovesciato la scacchiera e le pedine sono cadute dappertutto

Ligure: o figgeu o l’à imböso a scacchea e e pediñe en cheite da tutte e parte
Italiano: i pedoni a sinistra, le macchine a destra

Ligure: i pedoin in sciâ manciña, e machine in sciâ drita
Italiano: muovi il tuo pedone di due caselle

Ligure: mescia a teu pediña de doe caselle
Italiano: mi hanno trattato peggio che una ladra

Ligure: m’an trattou pezo che unna laddra
Italiano: questo è peggio del primo

Ligure: sto chì o l’é pezo do primmo
Italiano: il peggio deve ancora venire

Ligure: o pezo o l’à ancon da vegnî
Italiano: il peggio sarebbe se arrivasse un temporale proprio adesso

Ligure: a pezo cösa a saieiva s’arrivesse unna borrasca pròpio oua
Italiano: in ufficio le cose peggiorano ogni settimana, penso che presto cambierò lavoro

Ligure: in scagno e cöse van pezo tutte e settemañe, penso che fito cangiò de travaggio
Italiano: mentendo hai peggiorato il problema

Ligure: à mentî t’æ pezoou o problema
Italiano: non c’è cosa peggiore che litigare con un amico per una sciocchezza

Ligure: no gh’é pezo cösa che rattellâse con un amigo pe unna nesciaia
Italiano: non trattarlo come se fosse il peggio della classe!

Ligure: no stâ à trattâlo comme s’o foïse o ciù pezo da classe!
Italiano: sei in grado di pelare un pollo?

Ligure: t’ê bon à peâ un pollastro?
Italiano: mentre trito il sedano tu pela le cipolle

Ligure: tanto che tritollo o sellao ti peia e çioule
Italiano: il barbiere mi ha pelato

Ligure: o barbê o m’à peou
Italiano: mi sono pelato il gomito cadendo

Ligure: me son sgarbellou o gomio à cazze
Italiano: c’è il rischio di rimetterci la pelle

Ligure: gh’é o reisego de lasciâghe a ghirba
Italiano: la pelle della pesca è molto sottile

Ligure: a pelle do persego a l’é ben ben fiña
Italiano: quella giacca è di vera pelle

Ligure: quello giachê o l’é de vea pelle
Italiano: mi viene la pelle d’oca solo a pensarci!

Ligure: me ven a pelle de galliña solo che de pensâghe!
Italiano: durante la fermentazione il mosto resta a contatto con le pelli

Ligure: durante a fermentaçion o mosto o l’arresta à contatto co-e berrette
Italiano: il cane randagio era pelle e ossa

Ligure: o can de stradda o l’ea pelle e òsso
Italiano: hanno organizzato un pellegrinaggio a Lourdes

Ligure: an organizzou un peregrinaggio à Lourdes
Italiano: i pellegrini arrivavano a piedi al santuario

Ligure: i peregrin arrivavan à pê a-o santuäio
Italiano: è una specie pellegrina che attraversa il Mediterraneo

Ligure: a l’é una speçie peregriña ch’a l’attraversa o Mediterraneo
Italiano: la pellicina del latte

Ligure: a raxa do læte
Italiano: sul sugo si è formata la pellicola

Ligure: in sciô tocco s’é fæto a raxa
Italiano: la nuova pellicola del regista danese

Ligure: o neuvo cine do regista daneise
Italiano: bisogna fasciare gli avanzi del pranzo nella pellicola

Ligure: beseugna fasciâ i avansi do disnâ co-a pellicola
Italiano: cameriere, mi scusi, ma qui c’è un pelo nel mio brodo!

Ligure: camê, scià me scuse, ma chì gh’é un pei into mæ bròddo!
Italiano: questo cane è peloso

Ligure: sto can o l’é pin de pei
Italiano: soffre le pene d’amore

Ligure: a patisce e peñe d’amô
Italiano: mi sono preso la pena di farlo

Ligure: m’ò piggiou a breiga de fâlo
Italiano: la responsabilità penale è tua

Ligure: a responsabilitæ penale a l’é teu
Italiano: la pendenza del sentiero continuava ad aumentare

Ligure: a pendensa do sentê a montava delongo
Italiano: sono scivolate tutte e due sul pendio coperto di ghiaccio

Ligure: en scuggiæ tutte doe in sciâ còsta coverta de giassa
Italiano: l’umidità penetra facilmente nei muri vecchi

Ligure: l’umiditæ a penetra de lengê inte miage vege
Italiano: il trapano ha penetrato il cemento

Ligure: o trapan o l’à penetrou o ciumento
Italiano: la penisola è collegata al continente da un istmo

Ligure: a penisoa a l’é conligâ a-o continente da un brasso de tæra
Italiano: ho trovato una penna di pavone sul prato

Ligure: ò trovou unna ciumma de pavon in sciô prou
Italiano: mi presteresti una penna blu?

Ligure: ti m’imprestiësci unna penna bleu?
Italiano: la sai la ricetta delle penne al salmone e vodka?

Ligure: ti â conosci a reçetta de penne co-o sarmon e a vodka?
Italiano: la pittrice ha una pennellata precisa

Ligure: a pittoa a l’à unna pennellâ preçisa
Italiano: al vento, le bandiere sventolano in cima al pennone più alto

Ligure: into vento, e bandee sbandetan in çimma do pennon ciù erto
Italiano: con questo fracasso infernale non riesco nemmeno a pensare!

Ligure: con st’invexendo de l’anima n’arriëscio manco à pensâ!
Italiano: è una situazione che dà da pensare

Ligure: a l’é unna scituaçion ch’a dà da pensâ
Italiano: pensaci bene prima di dirlo!

Ligure: appensiteghe ben primma de dîlo!
Italiano: è tutta la notte che penso a come fare

Ligure: l’é tutta a neutte che penso à comme fâ
Italiano: era in ufficio, ma pensava già alle vacanze

Ligure: o l’ea in scagno, ma o pensava za a-e vacanse
Italiano: a cosa pensavi?

Ligure: à cöse ti pensavi?
Italiano: alla casa ha sempre pensato lui

Ligure: a-a casa o gh’é delongo stæto apreuvo lê
Italiano: ci pensi tu al cane?

Ligure: ti ghe stæ apreuvo ti a-o can?
Italiano: io penso che sia stata solo una coincidenza

Ligure: mi penso ch’o segge stæto solo che un caxo
Italiano: pensa che non si è nemmeno scusata!

Ligure: figuite ch’a no l’à manco ciammou scuse!
Italiano: con Davide pensavamo di organizzare una cena con gli amici del liceo, che ne dici?

Ligure: co-o Davidde pensavimo d’organizzâ unna çeña co-i amixi do liçeo, cöse ti ne dixi?
Italiano: dice che pensa di non venire

Ligure: a dixe ch’a pensa de no vegnî
Italiano: ho pensato di fare così

Ligure: m’ò pensou de fâ coscì
Italiano: pensate di essere divertenti?

Ligure: pensæ de fâ rie?
Italiano: penso di riuscire a arrivare per le cinque, se il treno è in orario

Ligure: penso de poei arrivâ pe çinqu’oe, se o treno o l’é in oräio
Italiano: si pensa il migliore di tutti

Ligure: o pensa d’ëse o megio de tutti
Italiano: questo è il pensiero dei filosofi moderni

Ligure: sto chì o l’é o pensceo di filòsofi moderni
Italiano: ripariamoci sotto la pensilina della fermata del tram!

Ligure: assostemmose inte l’arbanella do tranväi!
Italiano: la pensione non basta a coprire tutte le spese

Ligure: a penscion a no basa à crovî tutte e speise
Italiano: mia madre andrà in pensione l’anno prossimo

Ligure: mæ moæ a l’anià in penscio l’anno ch’o ven
Italiano: stava in pensione da una signora del quartiere

Ligure: o l’ea in penscion da unna scignoa do quartê
Italiano: la pensione offre anche la colazione

Ligure: a penscion a l’òffre a colaçion ascì
Italiano: anche gli amici si sono pentiti

Ligure: i amixi an mangiou de repentio ascì
Italiano: mettere la pentola sul fornello

Ligure: mette a pugnatta in sciô feugo
Italiano: la pentola di fagioli sobbolliva

Ligure: a pugnatta de faxeu a preboggiva
Italiano: la pentola a pressione riduce di molto i tempi di cottura

Ligure: a pugnatta à prescion a reduxe ben ben i tempi de cottua
Italiano: il pentolino di rame è una rottura da lucidare

Ligure: o pugnattin de rammo o l’é unna sciugata da lustrâ
Italiano: la strega aggiunse gli occhi di rana nel pentolone e rimescolò

Ligure: a stria a l’à azzonto i euggi de ræna into pugnatton e a l’à remesciou
Italiano: per questa ricetta serve il pepe in grani o il pepe macinato?

Ligure: pe sta reçetta serve o peivie in grañe ò o peivie maxinou?
Italiano: mio marito sta preparando i peperoni ripieni col riso e lo yogurt

Ligure: mæ maio o l’é apreuvo à inandiâ i pevioin pin co-o riso e o yogurt
Italiano: c’è molta gente che passa per quella strada

Ligure: gh’é ben ben de gente che passan pe quella stradda
Italiano: mi piace andare in giro per la città di notte

Ligure: me gusta anâ in gio pe-a çittæ de neutte
Italiano: un viaggio per mare e per terra

Ligure: un viægio pe mâ e pe tæra
Italiano: c’è un treno per Finale Ligure al binario 7

Ligure: gh’é un treno pe-o Finâ a-o binäio 7
Italiano: sono andata per funghi con mio zio e i suoi amici

Ligure: son anæta à pe fonzi con mæ barba e i seu amixi
Italiano: un tempo le persone di questa zona andavano spesso per lumache

Ligure: pe tempi e gente de ste bande anavan à pe lumasse
Italiano: ho dormito per due giorni

Ligure: ò dormio pe doî giorni
Italiano: i miei figli verranno per Natale

Ligure: i mæ figgi vëgnan pe Dënâ
Italiano: l’amore per la musica

Ligure: l’amô pe-a muxica
Italiano: ha deciso di non rispondere, per amor di pace

Ligure: o l’à deçiso de no replicâ, pe gödî a paxe
Italiano: per amore o per forza, dovrai rispettare le regole

Ligure: pe amô ò pe fòrsa, t’aviæ da respettâ e regole
Italiano: ho incontrato per caso Luca al mercato stamattina

Ligure: ò intoppou à caxo o Lucco a-o mercou stamattin
Italiano: non avresti per caso una penna da prestarmi?

Ligure: no t’aviësci miga unna penna da impremuâme?
Italiano: la disoccupazione è aumentata del quindici per cento rispetto all’anno scorso

Ligure: a disoccupaçion a l’é montâ do chinze in sce çento à peto de l’anno passou
Italiano: siamo arrivati in ritardo per colpa del traffico

Ligure: semmo arrivæ tardi apreuvo a-o trafego
Italiano: puoi usare qualsiasi frutto, per esempio mele o pere

Ligure: ti peu addeuviâ o fruto che ti veu, pe exempio meie ò peie
Italiano: ho chiuso la finestra per evitare che entrasse il freddo

Ligure: ò serrou o barcon de mainea che no intre o freido
Italiano: siamo partiti alle sei per evitare di arrivare tardi

Ligure: semmo partii à sëi oe de mainea da no arrivâ tardi
Italiano: per farla breve, alla fine tutto è andato bene

Ligure: pe dîla a-e curte, in sciâ fin tutto o l’é anæto ben
Italiano: aspettami un attimo, per favore

Ligure: aspetime un pittin, pe piaxei
Italiano: per fortuna, il clima in quella regione permette tre raccolti all’anno

Ligure: pe fortuña, o climma inte quella region o permette træ arrecuggeite à l’anno
Italiano: per fortuna non eravamo in casa quando è crollato il soffito!

Ligure: ancon d’assæ che no eimo in cà quande l’é deruou a soffita!
Italiano: col temporale in arrivo, siamo dovuti rientrare a casa per forza

Ligure: co-a borrasca ch’a l’arrivava, emmo dovuo vegnî inderê à casa pe fòrsa
Italiano: per forza non riesci a dimagrire, ti compri un vassoio di pasticcini ogni giorno!

Ligure: se capisce che no ti gh’â fæ à inmagrî, ti t’accatti un cabarê de paste tutti i giorni!
Italiano: l’ho detto per gioco, non pensavo ti offendessi

Ligure: l’ò dito pe demoa, no pensava che ti t’offendesci
Italiano: per il momento non serve intervenire

Ligure: pe-o momento no serve intervegnî
Italiano: ho avuto un po’ di febbre, per il resto sto bene

Ligure: m’é vegnuo un pö de freve, pe-o resto staggo ben
Italiano: perché per lo meno non dai una mano alle tue sorelle?

Ligure: perché a-o manco no ti dæ unna man d’aggiutto a-e tò seu?
Italiano: per lo più lavora da casa

Ligure: pe-o ciù a travaggia d’in cà
Italiano: per non saper né leggere né scrivere, io ho fatto una copia dei documenti

Ligure: pe tutto quello che pòsse nasce, mi ò fæto unna còpia di documenti
Italiano: per ora mi accontento, poi si vedrà

Ligure: pe-o momento m’accontento, dapeu se veddià
Italiano: per piacere, non fare rumore

Ligure: pe piaxei, no stâ à fâ do sciato
Italiano: per quanto io faccia, non riesco a liberarmi di questa influenza

Ligure: pe ciù che fasso, no arriëscio à desbarassâme da st’influensa
Italiano: per quanto possano sbattere le ali, i pinguini non sono in grado di volare

Ligure: ben che peuan mesciâ e ae, i pinguin no en boin à xoâ
Italiano: per quanto ho sentito, stanno per dichiarare bancarotta

Ligure: da quello che ò sentio, en in scî pissi de deciarâ bancarotta
Italiano: non gli si può dire niente per quanto è permaloso

Ligure: no se ghe peu dî ninte da tanto ch’o l’é patiscimini
Italiano: non ci sono problemi per quanto riguarda la consegna

Ligure: no gh’é de problemi in ponto consegna
Italiano: per quanto riguarda la cena, possiamo fare alla romana

Ligure: in ponto çeña, poemmo anâ a-a sestriña
Italiano: l’ultima volta che hanno provato a ballare, per sbaglio le ha pestato il piede

Ligure: l’urtima vòtta che an provou à ballâ, sensa voeilo o gh’à sciaccou o pê
Italiano: per sfortuna, il pacco è andato perso durante il trasporto

Ligure: pe desgraçia, o pacco o l’é anæto perso into traspòrto
Italiano: se per sfortuna perdono il treno, dovranno aspettare quello successivo

Ligure: se pe desgraçia perdan o treno, dovian aspëtâ quello apreuvo
Italiano: porto sempre l’ombrello per sicurezza

Ligure: pòrto delongo o pægua pe stâ seguo
Italiano: l’abbiamo rifatto per sicurezza

Ligure: l’emmo fæto torna pe stâ segui
Italiano: mangio il panino per strada, siamo già in ritardo!

Ligure: mangio o panetto pe cammin, l’é za tardi!
Italiano: ho perso il treno per via del traffico

Ligure: ò perso o treno apreuvo a-o trafego
Italiano: siamo parenti per via di padre, non di madre

Ligure: semmo pænti pe poæ, no pe moæ
Italiano: ho sbucciato due pere e me le sono mangiate in silenzio

Ligure: ò mondou doe peie e me l’ò mangiæ in scilençio
Italiano: perbacco, non trovo più il portafoglio

Ligure: bellan, no attreuvo ciù o portafeuggio
Italiano: perbacco, che bella donna!

Ligure: bellan, che bella dònna!
Italiano: si percepiva un odore di gas nella stanza

Ligure: se perçepiva un ödô de gazzo inta stançia
Italiano: nella nebbia le luci del porto si percepivano appena

Ligure: inta negia e luxe do pòrto se perçepivan à fadiga
Italiano: Giacomo percepiva che qualcosa non andava

Ligure: o Giacomo o sentiva che gh’ea quarcösa che no l’anava
Italiano: le sue parole sono state percepite come ostili

Ligure: e seu poule en stæte sentie comme nemighe
Italiano: percepisce 500 euro alla settimana

Ligure: o scheuve 500 euro a-a settemaña
Italiano: la percezione del freddo aumenta con il vento

Ligure: a perçescion do freido a l’aumenta co-o vento
Italiano: è incaricato della percezione delle tasse comunali

Ligure: o l’é incarregou de l’incascio de tasce do Commun
Italiano: perché non mi hai avvisato prima?

Ligure: perché no ti m’æ dæto avvertensa primma?
Italiano: ti hanno spiegato perché hanno annullato la riunione?

Ligure: te l’an dito perché an desdito a reunion?
Italiano: perché urli così?

Ligure: pe cöse ti sbraggi coscì?
Italiano: perché studi così tanto, se poi non dai agli esami?

Ligure: pe cöse ti studdi coscì tanto, se dapeu no ti dæ i exammi?
Italiano: prendi l’ombrello perché pioverà

Ligure: piggia o pægua perché anià à ceuve
Italiano: ti scrivo perché tu sappia la verità

Ligure: te scrivo coscì che ti sacci a veitæ
Italiano: non capisco il motivo perché ti sei offesa

Ligure: no capiscio a raxon pe-a quæ ti t’ê offeisa
Italiano: non hanno voluto dirmi il perché

Ligure: no an vosciuo dîme o perché
Italiano: lo avete promesso, perciò dovete farlo

Ligure: l’ei promisso, donca beseugna che ô fæ
Italiano: pioveva forte, perciò siamo rimasti in casa

Ligure: ciuveiva fòrte, donca semmo arrestæ in cà
Italiano: il percorso del bus è cambiato

Ligure: o percorso de l’autobo o l’é cangiou
Italiano: ha seguito un percorso di studi molto impegnativo

Ligure: a l’é anæta apreuvo à un percorso de studdi impegnativo
Italiano: temono di perdere il lavoro a causa dei tagli al personale

Ligure: an poia de perde o travaggio apreuvo a-i taggi a-o personale
Italiano: hai perso i guanti?

Ligure: t’æ perso i guanti?
Italiano: ha perso una gamba durante la guerra

Ligure: o l’à perso unna gamba inta guæra
Italiano: non possiamo perdere questa partita

Ligure: no poemmo perde sta partia
Italiano: ha perso la causa contro il vicino e dovrà pagare le spese

Ligure: o l’à perso a çitaçion contra o vexin e o dovià pagâ e speise
Italiano: abbiamo perso il treno per via di un guasto alla macchina

Ligure: emmo perso o treno apreuvo à unn’avaia da machina
Italiano: non voglio perdere l’inizio del film, quindi muoviamoci!

Ligure: no veuggio perde o comenso do cine, donca mescemmose!
Italiano: l’auto ha cominciato a perdere olio dopo l’ultima revisione

Ligure: a machina a l’à comensou a perde euio dòppo l’urtima revixon
Italiano: il lavandino perde acqua da sotto

Ligure: o lavello o perde ægua de de sotta
Italiano: l’idraulico mi ha detto che il tubo perde

Ligure: o lattonê o m’à dito che a cannâ a coa
Italiano: la bottiglia perde dal tappo e ha macchiato la borsa

Ligure: a bottiggia a perde da-o tappo e a l’à macciou a borsa
Italiano: abbiamo perso un sacco di tempo

Ligure: emmo perso un muggio de tempo
Italiano: ha sprecato mezzo milione in oggetti di lusso

Ligure: o l’à asgreiou mezo mion inte di oggetti de luscio
Italiano: se ti perdi, chiamaci e ti veniamo a prendere

Ligure: se ti te perdi, ciammine e te venimmo à piggiâ
Italiano: si è perso nei dettagli e ha dimenticato l’insieme

Ligure: o s’é perso apreuvo a-i detaggi e o l’à ascordou l’insemme
Italiano: ci siamo persi in chiacchiere

Ligure: se semmo persi in ciarle
Italiano: se accetto queste condizioni, sono io a perderci

Ligure: se açetto ste condiçioin, son mi à perdighe
Italiano: cerca di non perdere di vista quello che conta davvero

Ligure: ammia de no perde d’euggio quello che conta
Italiano: l’ho perso di vista dopo la curva

Ligure: o m’é passou pe euggio dòppo a curva
Italiano: se continui così, qualcuno perderà la pazienza

Ligure: se ti væ avanti coscì, à quarchedun ghe scappià a paçiensa
Italiano: ha perso la ragione dopo la morte del figlio

Ligure: o l’à perso o sæximo dòppo a mòrte do figgio
Italiano: dopo aver urlato tutto il giorno, il maestro ha perso la voce e parlava a fatica

Ligure: dòppo ch’o l’aiva criou tutto o giorno, o meistro o l’é vegnuo röco e o giaminava into parlâ